Diari Oficial de la Generalitat Valenciana


Sumari del DOGV 4701, del 27-02-2004 (2004/687)

Notificació a Antonio Fernández Montilla. Expedient número 514/7037 POZ.
------------------------------------------------------------------------

### Dades del document

Número de DOGV
:   4701

Data del DOGV
:   27-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/687


Organisme emissor
:   Conselleria de Territori i Habitatge

Tipus de document
:   Anunci

Notificació a Antonio Fernández Montilla. Expedient número 514/1370 FDN. [2004/F687]
  
De conformitat amb allò que s'ha acordat per aquesta sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte 514/03 SAN, es procedeix a notificar a Antonio Fernández Montilla, amb últim domicili conegut al carrer del Cronista Vicente Beguer Esteve, número 1-10, de Torrent (València), l'acord d'iniciació de data 29 de desembre de 2003, dictat en l'expedient sancionador, que s'està tramitant a l'Àrea d'Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora.
  
Vist que en data 10 d'abril de 2002 es va poder constatar pel Seprona de la Guàrdia Civil de Paiporta que en una nau situada a la partida d'Aleta, s/n, darrere de la Hípica Rabel, del terme municipal d'Aldaia, havien sigut abandonats uns 8.000 litres de diferents tipus de residus líquids (dissolvents i tints) envasats en bidons de 25 i 200 litres i catalogats amb els codis 14.06.03 i 08.01.11 de l'Ordre MAM/304/2002, de 8 de febrer, per la qual es publiquen les operacions de valoració i eliminació de residus i la llista europea de residus, com també unes 800 garrafes i pots que han contingut dissolvents, tints i productes d'acabat.
  
Efectuades les investigacions pertinents per la Guàrdia Civil va resultar que els residus van ser abandonats per Antonio Fernández Montilla, el qual va exercir una activitat en la dita nau que havia cessat en el moment de la inspecció, infringint amb això el que disposa l'article 47.2 de la Llei 10/2000, de 12 de desembre, de residus de la Comunitat Valenciana.
  
Vist que els fets referits poden constituir una infracció d'acord amb el que tipifica l'article 73.3.c) en relació amb l'article 73.4.f) de la Llei 10/2000, de 12 de desembre, de residus de la Comunitat Valenciana, qualificada com a greu, i la sanció del qual ve determinada en l'article 75.2.b) de la citada llei, el qual estableix:
  
«Les infraccions previstes en aquesta llei podran donar lloc a la imposició de totes o d'algunes de les següents sancions:
  
b) Infraccions Greus:
  
- Multa des de 601,02 euros fins a 30.050,61 euros, excepte en els residus perillosos, que serà des de 6.010,13 euros fins a 300.506,05 euros.
  
- Revocació de l'autorització o suspensió d'aquesta per un temps de fins a un any, en els supòsits d'infraccions tipificades en les lletres a), d), e) i f) de l'article 73.4.
  
- Inhabilitació per a l'exercici de qualsevol de les activitats previstes en la present llei per un període de temps de fins a un any.»
  
En el present supòsit correspondria una sanció de 12.020 euros (dotze mil vint euros).
  
Vist que, amb independència de la sanció que procedisca, l'infractor està obligat a la reposició o la restauració de les coses al ser i estat anteriors a la infracció comesa, segons l'article 78 de Llei 10/2000, de 12 de desembre, de residus de la Comunitat Valenciana, que consisteix en aquest cas en la retirada dels residus justificant la seua entrega a gestor autoritzat davant de l'Àrea d'Inspecció del Territori mitjançant la presentació dels documents de control i seguiment corresponents, i si no procedira a això, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaren el 20% de la sanció establida, o l'execució subsidiària per compte de l'infractor i a càrrec seu.
  
Tot això sense perjudici del que resulte de la instrucció, és l'òrgan competent per a la resolució del present expedient el conseller de Territori i Habitatge, per raó del que disposa l'article 80.1.b) de la Llei 10/2000, de 12 de desembre, de Residus de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), i el que estableix el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, s'acorda:
  
La incoació del corresponent expedient sancionador a Antonio Fernández Montilla, per una presumpta infracció tipificada en l'article 73.3.c) en relació amb l'article 73.4.f) de la Llei 10/2000, de 12 de desembre, de Residus de la Comunitat Valenciana, que tipifica com a infracció l'abandó, l'abocament o l'eliminació incontrolat de residus perillosos, al territori de la Comunitat Valenciana.
  
Com també s'acorda nomenar instructora i secretària de l'expedient sancionador Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1992 (LRJPAC), i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 de la citada Llei 30/1992 (LRJPAC).
  
Per raó del que estableix l'article 16.1 del Reial Decret 1.398/1993, se li concedeix un termini de 15 dies, comptadors a partir del següent a la notificació del present acord, perquè aporte totes les al·legacions, documents o informacions que estime convenients, se li significarà que si no efectuara al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993.
  
De conformitat amb el que disposa l'article 42.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en relació amb l'article 20.6 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, el termini per a la resolució i notificació del present procediment serà de sis mesos. Transcorregut el citat termini sense haver-lo dictat i notificat es produirà la caducitat del procediment conforme al que disposa l'article 44.2 de la citada Llei 30/1992 (LRJPAC).
  
I perquè servisca de notificació a l'interessat mencionat anteriorment, s'expedeix el present edicte.